خاریجده یاشایان تورک‌لر و اقربا ایجما‌لاری ایداره‌سی‌نین (ی.ت.ب) صدری عبدالله ارن و برابرینده کی هئیت سوریه-نین قوزیی ینده تروردان تمیزلنمیش "فرات قالخانی" و "زیتون بوداغی" عملیاتی‌نین کئچیریلدیگی بؤلگه‌ده اولدو.
هئیت کیلیس شهری‌نین قارشی‌سیندا سوریه تورپاق‌لاریندا یرلشن اعزاز، جرابلس، الباب و چوبان بگی بؤلگه‌لرینده تعلیم فعالیت‌لرینی یئرینده‌جه تدقیق ائتدی و یئرلی اونیورسیته لره باش چکدی.
هئیت خاریجده یاشایان تورک‌لر و اقربا ایجما‌لاری ایداره‌سی طرفین‌دن چوبان بگی-ده عفرین عملیاتی‌نین ایلک شهیدی اولان شهید موسی اؤزال کانین وصیتیه گؤره تیکیلن مدنیت مرکزینده آچیلان ایفتار سفره سینده یئتیم و اؤکسوز اوشاق‌لارلا یاناشی بؤلگه خالقی ایله ده بیر آرایا گلدی.
سوریه-ده کی ایچ ساواش سببیندن تحصیل‌لرینی یاریمچیق قویماق مجبوریتینده قالان خیلی سایدا گئج ین آکادمیک اینکیشافینا دستک اولماق مقصدیله ایداره‌نین موختلیف فعالیت‌لر آپاردیغینی بیلدیرن عبدالله ارن بو گنج‌لرین سوریه-نین برپاسیندا اهمیت‌لی رول‌لار گؤتورجگینه دقت چکدی.
بو نقطه‌ده خاریجده یاشایان تورک‌لر و اقربا ایجما‌لاری ایداره‌سی‌نین سوریه-لی لارین عالی تحصیلی ایله علاقه‌دار چوخ جدی مسئولیتی اولدوغونو بیلدیرن ارن "تورکیه‌-ده سوریه-لیلرین عالی تحصیلی ایله باغلی مسئولیتی قوروموموز یئرینه یئتیریر. دوشرگه‌لرده و شهر مرکزلرینده سوریه-لی طلبه‌لرین تحصیلینه دستک وئریریک. تروردان تمیزلنمیش بو بؤلگه‌لرده ایسه عالی تحصیل ایمکانی‌نین اولا بیلمه‌سی باره‌ده موشاهیده آپارماق و تورکمن قارداش‌لاریمیزلا دیگر اقرابه توپلولاق‌لاریمیزلا بیر آرایا گلمک ایسته‌دیک" دئیه بیلدیردی.
